Professor River Song Onesies | TeePublic
Professor River Song Onesies
Browse › Professor River Song › Onesie
Main Tag Geekifyme Onesie
Keep Calm and Hello, Sweetie Onesie Belangrike nuwe wet teen korrupte amptenare | Maroela Media
Die ouditeur-generaal, Kimi Makwetu, het vanoggend in die parlement aangekondig dat nuwe wetgewing vandeesweek van krag geword het om munisipale en ander staatsamptenare persoonlik finansieel aanspreeklik te hou vir onregmatige besteding wat onder hul toesig aangegaan word.
Die nuwe bepalings is vervat in die Openbare Ouditwet, wat Sondag deur pres. Cyril Ramaphosa onderteken is en dus nou wet geword het. Dit bepaal dat die kantoor van die ouditeur-generaal persoonlike skuldbriewe kan uitreik teen amptenare wat willens en wetens wanbestee of bedrog pleeg.
Hierdie aankondiging van Makwetu was ŉ seldsame ligpunt tydens die jaarlikse aankondiging van die oudituitkoms vir nasionale en provinsiale staatsdepartemente en staatsbestuurde ondernemings.
Groot verskille bestaan steeds tussen provinsies. Die Wes-Kaap het verreweg die beste oudituitkoms, met 83% skoon oudits, gevolg deur Gauteng met 52%, Mpumalanga met 24%, die Noord-Kaap met 23%, die Oos-Kaap met 19%, KwaZulu-Natal met 12%, Limpopo met 5%, Noordwes met 5% en die Vrystaat met 0% (nie ŉ enkele skoon oudit nie).
Volgens Makwetu is die Vrystaat en Noordwes die provinsies wat die ergste agteruit boer.
Oor die sleutel tot die Wes-Kaap se herhaalde sukses het hy uitgewys dat die provinsie oudits ernstig opneem en nie ouditeurs dreig of selfs aanrand soos in sommige ander provinsies nie.
Die belangrikste aspek is dat die Wes-Kaap elke kwartaal ŉ groot byeenkoms hou waarby die ouditeur-generaal, premier, LUR’e, burgemeesters en tersaaklike finansiële amptenare almal teenwoordig is, en waar probleemgebiede vroegtydig uitgewys word, met die betrokke amptenare wat daar en dan moet verduidelik wat verkeerd is.
Die slegste nuus onder die staatsbestuurde ondernemings was by die SAUK en die Nywerheidsontwikkelingskorporasie, waar finansiële state in sulke chaos is dat die ouditeurs eenvoudig nie ŉ geldige bevinding kan maak nie.
Ander probleemgebiede sluit in die Poskantoor en PetroSA.
Onder die nasionale staatsdepartemente was die groot sondaars die departement van water en sanitasie en die departement van openbare werke, maar Makwetu het beklemtoon dat hy en sy personeel nie sal huiwer om hul nuwe magte te gebruik en oortreders persoonlik vir wanbestuur verantwoordelik te hou nie.
Fantastiese nuus – ek hoop die skuldiges word “geroer”
Gaan hierdie rèeling terugwerkend wees ?
Sien is glo. Daar sal wel politieke druk uitgeoefen word om te verhoed dat skuldiges aan die pen ry. Dit sal wel goeie wetgewing wees vir diegene wat wil ontslae raak van amptenare wat wel hul werk doen.
Darem goeie nuus vir die dag.
Hoop dit geld vir almal en net sekeris nie want dis mos op wit en swart en sal sekr die EEF ook insluit…PJ wens dit is terugwerkend dan moet zuma toegesluit word.